
08.02.2006.a. nr.

Katastriüksuse piiride kinnitamine 

ja maa ostueesõigusega erastamine

Narva linnas, Linda tn 10

aktsiaselts Balti ES

Võttes aluseks Maakatastriseaduse (RT I 1994, 74, 1324; 2001, 9, 41; 93, 565; 2002, 47, 297; 61, 375; 63, 387; 99, 579; 2003, 51, 355) §20 lõige 5, Maareformi seaduse (RT 1991, 34, 426; 2001, 52, 304; 93, 565; 2002, 11, 59; 47, 297,  298; 99, 579; 100, 586; 2003, 26, 155; 2004, 30, 208; 38, 258; 2005, 61, 476) §20 lõige 1; §21 lõige 3 ja 5; §22 lõige 1; §222 lõige 2; §223 lõige 1 ja 5; §23 lõige 1 ja 5, Maa ostueesõigusega erastamise korra (kinnitatud Vabariigi Valitsuse 06.11.1996.a. määrusega nr 267, RT I 1996, 77, 1372; RT I 2000, 31, 182; 2001, 84, 506; RT I 2003, 83, 569), plaani- või kaardimaterjali alusel katastriüksuse moodustamise korra (kinnitatud Vabariigi Valitsuse 29.04.1997.a. määrusega nr 88, RT I 1997, 35, 542) punkti 6 ja Kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336, 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230) §30 lõige 1 punkti 3 ning lähtudes aktsiaseltsi Balti ES (Lääne-Viru Maakohtu registriosakonnas registrikood 10020469, asukoht: Linda 2, Narva, 20309) volitatud  isiku hr Peeter Oja (isikukood 37102160339, elukoht: Narva linn) avaldusest ja Ida-Viru maavanema 20.02.2002.a korraldusest nr 241 "Loa andmine välismaalastele ja Eesti eraõiguslikele juriidilistele isikutele maa erastamiseks"
Narva Linnavalitsus annab korralduse:
1. Kinnitada katastriüksuse nr 110 piirid alusplaanil nr NARVA 26G, maaüksuse asukoht Narva linn, Linda tn 10. Registreerida maaüksus maakatastris riigi nimele:

1.1. maaüksuse sihtotstarve tootmismaa (T);
1.2. maaüksuse pindala on 1 139 m2, sellest: hoone alune maa 848 m2.

2. Erastada ostueesõigusega maa aktsiaseltsile Balti ES, registrikood 10020469, asukoht: Linda 2, Narva, 20309.

3. Erastatav maaüksus asub Narva linnas, Linda tn 10 ja on moodustatud plaanimaterjali alusel. Erastataval maal asuv hoone kuulub Ida-Viru Maakonna Hooneregistri Narva filiaali 10.01.2002.a registreerimise tunnistuse nr 146 alusel aktsiaseltsile Balti ES.

4. Maa maksustamishind on 12.03.2002.a. koostatud ostueesõigusega erastatava maa maksustamishinna akti alusel 79 730 krooni. Maa ostu-müügihind on 79 730 krooni ja maa erastamise korraldaja kulud on  399 krooni.
5. Maa ostu-müügihinna ja maa erastamise korraldaja kulud tasutakse sularahas. Ida-Viru Maavalitsuse erastamise eriarve number on 10552002775004 SEB Eesti Ühispanga kood 401, viitenumber 11112. Maa erastamise korraldaja kulud tasutakse Narva Linnavalitsuse Arhitektuuri- ja Linnaplaneerimise Ameti arvele 221023548292 Hansapank kood 767. Maa erastamise korraldaja kulud tuleb tasuda enne maa ostu-müügi lepingu vormistamist.

6. Maa ostueesõigusega erastamisel on maa omanik kohustatud:

6.1. ehitiste renoveerimise ja uusehitiste rajamise kooskõlastama Narva Linnavalitsusega;

6.2. täitma Narva linna heakorra eeskirju;

6.3.1ubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustada neid;

6.4. kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest (s.o. Narva Linnavalitsuse korralduse kättesaamise päevast, üleandmisel allkirja vastu). Kui maa ostueesõigusega erastamise õigust omav isik ei sõlmi mõjuva põhjuseta ostu-müügilepingut nimetatud tähtaja jooksul, kaotab ta maa erastamise õiguse. Sellisel juhul jäetakse ehitise teenindamiseks vajalik maa riigi omandisse ja ehitise omaniku kasuks seatakse hoonestusõigus Vabariigi Valitsuse kehtestatud korras. 

7. Tunnistada kehtetuks Narva Linnavalitsuse 22.03.2002.a. korraldus 264-k “Maa ostueesõigusega erastamine Narva linnas, Linda tn 10 aktsiaselts BALTI ES”.

8. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

9. Korraldus jõustub seadusega sätestatud korras.

